SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Francúzsko
Mesto:				Štrasburg 
Termín:			01 - 04. máj 2018
Prijímajúca organizácia:     	SPORT CONVENTIONS DIVISION
Directorate of Youth and Sport
Council of Europe
Adresa:			Agora,1 quai Jacoutot Room G01
67075 STRASBOURG 
France

Účel cesty:	 DOHOVOR PROTI DOPINGU RADY EURÓPY 
		48. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
42. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	02. máj 2018 	 10.30 – 18.00 hod. 
	03. máj 2018    09.30 – 13.00 hod.
42. MIMORIADNE ZASADNUTIE AD HOC 	EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY(CAHAMA)
03. máj 2018 	  14.30 - 18.00 hod.
04. máj 2018    09.30 – 13.30 hod.
	48. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY(T-DO)  

Navštívená organizácia:	Rada Európy (Council of Europe)

Kontaktované osoby:	Zástupcovia Svetovej antidopingovej agentúry (WADA), Inštitútu združujúceho národné antidopingové  organizácie (iNADO) a Rady Európy.
	Odborní pracovníci a zástupcovia národných antidopingových organizácií (NADO).
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie   42.  zasadnutia  CAHAMA  uskutočnil a rokovanie  viedol  p. Mr. Rafal  PIECHOTA ako 
predseda   CAHAMA.  Program  42.   zasadnutia  CAHAMA    bol  jednomyseľne  schválený.
Bol schválený záznam z rokovania 41. mimoriadneho zasadnutia CAHAMA, ktorý sa konal vo februári vo Varšave. Mimoriadne zasadnutie sa týkalo progresívneho navyšovania rozpočtu pre WADA. Jednotné spoločné stanovisko predstaviteľov európskych krajín na predmetnom zasadnutí bolo navyšovať rozpočet o 8 % pre roky 2019 – 2021 a zároveň prehodnocovať priority WADA aktivít. 
Za WADA vystúpili so svojou správou p. Frederic Donzé, ktorý v súčasnosti pracuje vo WADA na pozícií výkonného riaditeľa a p. René Bouchard, ktorý pracuje ako poradca pre vládne vzťahy. Účastníkov oboznámili so stručným obsahom agendy WADA a prípravy zasadnutia WADA Executive Committee a Foundation Board, ktoré sa budú konať 16. – 17. mája 2018 v Montreale v Kanade.

PRACOVNÝ PROGRAM    CAHAMA   

Hlavné oblasti a spoločné pozície predstaviteľov európskych krajín na predmetnom zasadnutí WADA sú nasledovné: 

Správa generálneho riaditeľa
•	Pracovná skupina pre laboratória  žiada od agentúry WADA, aby potvrdila, že laboratórna akreditácia už nie je založená na geografických kritériách, ale iba na hodnotení kvality. 
•	Posúdenie konfliktu záujmov prof. Ulricha Haasa ako kandidáta na pozíciu predsedu pracovnej skupiny pre riadenie WADA.
•	Posúdenie zdieľania citlivých údajov pre laboratóriá. 
Prehodnotenie antidopingového systému
•	Podporenie potreby nezávislej revízie antidopingového systému.
Športovci
•	Prijatie prvej pracovnej verzie od Komisie športovcov – “Anti-Doping Charter of Athlete Rights”.
Financie
•	Schválenie finančného auditu za rok 2017.
•	Kontrola plánovanej kalkulácie financií – informovanie na vládnej úrovni pre budúce plánovanie rozpočtu.  
Vzdelávanie a veda
•	Podpora schválenie zmien v technickom dokumente TD2018BAR ohľadom krvných analýz biologického pasu športovca.
•	Posúdenie laboratórií v Minsku a Portugalsku.
Kódex
•	Kuwait – odobratie zo zoznamu ohľadom nedodržiavania súladu s Kódexom „non – compliant“.
•	Do zoznamu “non-compliant” zaradiť: Indian NADA, Mexican NADA, AIBA 
(International Boxing Association)
•	Posúdenie nového Kódexu a medzinárodných noriem.
•	Prijatie revízie Medzinárodnej normy pre ochranu osobných údajov podľa nového všeobecného nariadenia EU o ochrane osobných údajov (GDPR).   

ZASADNUTIE  T-DO 

Pracovný program rokovaní bol traktovaný v nasledovných kľúčových tematických celkoch:

ÚVOD A SÚHRNNÁ AKTUALIZÁCIA                                        

Zasadnutie viedol predseda T-DO skupiny p. Andres Solheim, bolo to jeho posledné zasadnutie, pretože sa skončilo jeho funkčné obdobie. Signatári Dohovoru schválili zápisnicu z minulého zasadnutia, boli oboznámení s novými materiálmi na pripomienkovanie a doplnenie. Následne bol vykonaný odpočet sekretariátu. Sergej Khrychikov informoval o aktivitách na sekretariáte Divízie konvencií v športe. Informáciu o odpočte činnosti sekretariátu Divízie konvencií v športe plénum T-DO vzalo na vedomie. Boli predložené  na diskusiu strategické strednodobé ciele Dohovoru na roky 2018 – 2020. Medzi priority boli schválené monitorovacie činnosti dodržiavania Dohovoru jednotlivými krajinami a dôraz sa bude klásť na monitorovanie krajín, ktoré sú organizátormi významných športových podujatí. Ďalej je to zabezpečenie operačnej nezávislosti NADO a spolupráca s Európskym súdom pre ľudské práva.
Uskutočnili sa voľby predsedu a podpredsedu monitorovacej skupiny T-DO, ktorým skončil mandát. Taktiež prebehli voľby pre predsedov pracovných skupín  T-DO COMP (pracovná skupina pre dodržiavanie Dohovoru proti dopingu Rady Európy), T-DO LI (právna pracovná skupina), T-DO SCI (pracovná skupina pre vedu a výskum). 
Na diskusiu bola predložená štúdia so zásadnými otázkami, ktorá sa týkala možnosti a stratégie návrhu revízie Dohovoru proti dopingu Rady Európy.
Dôležitým dokumentom, o ktorom sa diskutovalo bola operačná nezávislosť NADO. Následne dôjde k prijatiu tohto dokumentu. Medzi kľúčové odporúčania pre  predstaviteľov európskych krajín patria:
a) poskytnúť primerané právne, alebo iné opatrenia pre národnú antidopingovú organizáciu, aby splnila všetky svoje povinnosti týkajúce sa Kódexu (a súvisiace s Dohovorom) v súlade so širšími právnymi predpismi,
b) rešpektovať autonómiu NADO a zabezpečiť, aby sa s ňou nenarúšali jeho prevádzkové rozhodnutia a činnosti,
c) zabezpečiť, aby riadiaca štruktúra NADO obmedzovala jednotlivcov s akýmkoľvek skutočným alebo potenciálnym konfliktom záujmov, pri operačnom rozhodovacom procese NADO v súvislosti s antidopingovým vyšetrovaním, riadením prípadov, plánovaním distribúcie testov, 
d) vyžadovať, aby pravidlá, politiky a prevádzkové činnosti NADO boli v súlade s kódexom a že dodržiavanie záväzkov vyplývajúcich z kódexu NADO môže byť monitorovaná a presadzovaná Svetovou antidopingovou agentúrou;
e) zaviesť opatrenia dohľadu a zodpovednosti v súvislosti s využívaním verejných finančných prostriedkov NADO, ktoré neprimerane neovplyvňujú nezávislosť NADO;
f) poskytnúť dostatočnú úroveň financovania, ktorá umožňuje NADO vykonávať povinnosti v súlade s dohovorom, kódexom a medzinárodnými normami v efektívnom rozsahu,
g) zabezpečiť kvalitu riadenia procesov v NADO.

Boli predstavené návrhy zmien a doplnenia rokovacieho poriadku T-DO. Bol pridaný článok 18, ktorý sa týka postupov pri nedodržiavaní požiadaviek stanovených v Dohovore. Zásadné obmedzenia pri nedodržiavaní Dohovoru krajinami je obmedzenie personálneho zastúpenia v štruktúrach T-DO a CAHAMA. 
V priebehu mesiacov marec a február prebehli mítingy vytvorenej skupiny zástupcov európskych krajín ohľadom dodržiavania ľudských práv v spojení práv športovcov. Závery oboch stretnutí vyústili do uvedených návrhov: keďže sa športovec dostáva do zložitého systému súdnych konaní    zahŕňajúc vnútroštátny súdny systém, športový arbitrážny systém a systém disciplinárnych opatrení športových federácií, je treba zadefinovať jasnosť týchto postupov a zvýšiť povedomie športovcov o ich právach, športovec má právo podieľať sa na riešeniach ohľadom antidopingu, pričom je dôležitá zachovávať  rovnosť strán pri riešeniach porušení antidopingových pravidiel, právo športovcov na ochranu zdravia, transparentnosť procesov, prijatie Anti-Dopingovej  Charty práv pre športovcov.
So svojimi príspevkami vystúpili p. William Sternheimer (zástupca CAS), predstavitelia z Európskej komisie, iNADO, UEFA, Medzinárodnej biatlonovej federácie a Európskej hádzanárskej federácie.
Návštevy ohľadom monitorovania súladu s Dohovorom  boli vykonané v uvedených krajinách: Bulharsko, Grécko, Litva, Azerbajdžan, právna asistencia pre Ukrajinu, spolupráca pri Akčnom pláne pre Ruskú federáciu.
Následné plánované návštevy 2018-2019: Lotyšsko, Cyprus, Belgicko.
Bol predstavený upravený dotazník pre krajiny týkajúci sa  dodržiavania  Dohovoru proti dopingu Rady Európy.
     
UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutie T-DO a CAHAMA sa uskutoční :
            - september 2018 –  CAHAMA bez určenia miesta
            - november 2018 –  T-DO

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	vyplniť zaslaný dotazník ohľadom dodržiavania  Dohovoru proti dopingu Rady Európy,
-	nastaviť odporúčania ohľadom počtu testovaných športovcov z Top tímu a ostatných športovcov Slovenskej republiky podľa aktuálnych registrovaných športovcov v SR,
-	zamerať sa na vzdelávanie športovcov z Národného testovacieho programu,
-	zintenzívniť komunikáciu a spoluprácu v oblasti antidopingovej politiky na úrovniach športových orgánov a verejných inštitúcií, 
-	 aktívne sa zúčastňovať v pracovných skupinách T-DO ED (pracovná skupina pre vzdelávanie), LI, SCI,
-	Antidopingová agentúra SR (SADA) pristúpi na zosúladenie s GDPR 

pre Ministerstvo školstva vedy výskumu a športu
-	zabezpečiť adekvátne financovanie na základe relevantných faktorov, ako sú financovanie úmerné počtu elitných športovcov v rámci národa, financovanie športu zo strany vlády a integrácia problematiky antidopingu do širšieho športu a stratégie verejného zdravia,
-	spolupracovať v oblastiach antidopingovej politiky na úrovniach partnerských ministerstiev a ostatných odborných inštitúcií.

ZOZNAM OBDRŽANEJ DOKUMENTÁCIE

Materiály sú v elektronickej podobe na SADA.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport	

6.	PRÍNOS 
Monitorovacia skupina pre antidopingový dohovor Rady Európy (T-DO) bola zriadená na monitorovanie uplatňovania antidopingového dohovoru z roku 1989 - prvého medzinárodného právneho nástroja v boji proti dopingu. Zohráva aktívnu úlohu pri podpore národnej a medzinárodnej harmonizácie opatrení, ktoré sa majú prijať proti dopingu. Na základe svojich monitorovacích aktivít tiež vedie prácu Rady Európy v oblasti antidopingu a jej cieľom je dať svoje odborné znalosti k dispozícii tým krajinám, ktoré hľadajú poradenstvo a podporu pri podpore čistého športu. Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany.  O aktuálnych zmenách v technických a strategických dokumentoch WADA a RE bude SADA informovať   športové organizácie v SR s cieľom ich prípravy na uplatňovanie aktualizácií v oblasti antidopingu do športovej praxe.
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk a webovej stránke MŠVVaŠ www.minedu.sk   

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 14.05.2018

Schválil: 	
JUDr. Mgr. Martina Lubyová, PhD.
Ministerka školstva